Viborger Samler, 1789-11-16
J den Hamburgische Neue Zeitung 176 Stykke, læser man følgende Afskrift af en Skrivelse fra Prindsen af Nassau til Hs. Majestæt Kongen af Sverrig. Da Deres Majestæt nylig beviste mig den Ære, at tilskrive mig, sagde De mig, at De vendte sig til en fransk Ridder, der allevegne søgte Berømmelse og Ære. Ja, Sire, jeg skal, saa længe jeg lever, søge paa alle Maader, at svare til Deres Majestæts Tanker; men søger man Æren, saa taaler man intet, som kan giøre Troeskab og Redelighed mistænkelig, og man bekiendtgiør intet, som er ikke sandt, og som man ei kan bevise for den ganske Verden. Denne Tænkemaade er Aarsagen, at jeg ikke uden med Misfornøielse har i den Hamborgske Tidende læst en foregiven Beretning om den Træfning, som jeg har havt den Ære at levere Deres Majestæts Galei-Flaade. Denne Beretning, Sire, synes at giendrive Min; den er i mange Punkter lige tverimod Sandheden, og jeg forundrer mig over den Dumdristighed, man har havt, at sætte et saa ærværdigt Navn, som Deres Majestæts, under et Skrift, som er saa fuld af Urigtigheder og Usandheder. Jeg haaber, at Deres Majestæt vil være ligesaa meget opbragt derover, som jeg, og ikke nægte mig, at undertrykke det, og lade Sandheden vederfares Retfærdighed. Men dersom Deres Majestæt, imod al Formodning skulde have authoriseret Bekiendtgiørelsen af en saa urigtig Efterretning; saa vilde jeg troe, at De er paa en strafværdig Maade ført bag Lyset ved de Efterretninger, der 363. 33. De har faaet, og Deres Redelighed, Kongernes fornemste Dyd, vilde uden Tvivl bevæge Dem til, at misbillige og straffe, de Officerer, som havde givet Dem dette falske Regnskab. Jeg tilføier denne Skrivelse Giendrivelsen af denne ubegribelige Beretning, hvis samtlige Urigtigheder jeg opgiver. Min Ære er Borgen for, hvad jeg her siger, Mine Vidner ere de Fanger, vi have giort, de Skibe, vi have bemægtiget os, den Flaade jeg commanderte, og som er saa lidet bleven ilde tilreedt, at den tvertimod i hele 18 Dage efter Træfningen har holdt Søen, uhindret krydset 12 Vester fra Lovisa, og ikke trukket sig tilbage, førend den havde udstaaet Stormen den 12te September. En Deel af denne Flaade er endnu i Søen, og skulde være færdig til at levere en nye Træfning; men den treffer ikke meer nogen Fiende. - Jeg er overbeviist, Sire, at Deres Majestæt kiender alt for vel Ærens Love, at De ikke skulde billige den Varme, hvormed jeg forsvarer min, som jeg holder for fornærmet, naar man endog kun et Øieblik kunde tvivle om den Beretnings Rigtighed, som jeg har aflagt, og som Hendes Majestæt, Keiserinden, har tilladt at bekiendtgiøre. - De selv samme Bevæggrunde, som have dicteret mig denne Skrivelse i Pennen, gjøre mig det ogsaa til en Pligt, at bekiendtgiøre den offentlig, og det Svar, som jeg haaber, vil uden Tvivl berettige mig til, ligeledes offentlig at igientage Forsikringerne om den dybeste Ærefrygt, som jeg har helliget Deres Majestæt, og hvormed jeg har den Ære at være, &c. &c. St. Peterborg, d. 20 Sept. (gl. Stiil) 1789. C. Prinds af Nassau=Siegen. de 364 s. Paa denne Tid, da den største Deel af Europa er i deels indvortes deels udvortes Uroligheder, vedligeholder Venedig sig i sin roelige og fredelige Forfatning, og benytter sig af samme til sin Hovednæringsvei, Handelen. Efter en tilforladelig Opgave beskjeftiger den nu imellem 3 og 400 Skibe. Jblant Republiqvens Hovedindkomster hører, som bekiendt, Tolden. Afgivten af Tobak aleene beløber sig efter et aarlig Durchsnit for nærværende til 599,999 Dukater, af Salt 613,000 Dukater, af Olie 42,300, og af Kiød 8894 Dukater.